– У нас служаць сапраўдныя мужчыны,– адзначыў у час нашай заключнай размовы па вяртанні ў РАНС Сяргей Грабун. – Людзі слабыя ў фізічным і псіхалагічным плане ў нас доўга не за-трымліваюцца. Для выканання сваіх абавязкаў пажарны-выратавальнік павінен валодаць многімі прафесійна важнымі якасцямі – самаадданасцю, мужнасцю і адвагай. Але самае галоўнае, ён павінен умець хутка прымаць рашэнні, не раздумваючы кінуцца на дапамогу людзям, якія апынуліся ў бядзе. Менавіта такія важныя якасці ўласцівы нашым асам выратавальнай справы –Уладзі-міру Горнаму, Сяргею Іванчуку, Дзмітрыю Лагунову, Дзмітрыю Лабовічу, Юрыю Каленку, Мікалаю Зембе і многім іншым.